Diari Oficial de la Generalitat Valenciana


Sumari del DOGV 8529, del 15-04-2019 (2019/3728)

Convocatòria de la concessió d'ajudes a les empreses de la demarcació cameral de la Cambra de Comerç d'Alacant en el Programa TICCámaras, per mitjà de la posada a la seua disposició dels serveis de diagnòstic assistit de TIC i implantació.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8529

Data del DOGV
:   15-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3728


Data del document
:   09-04-2019

Organisme emissor
:   Cambra Oficial de Comerç, Indústria, Serveis i Navegació d'Alacant

Tipus de document
:   Anunci

Descriptors 

:   * ajuda pública

Convocatòria de la concessió d'ajudes a les empreses de la demarcació cameral de la Cambra de Comerç d'Alacant en el Programa TICCámaras, per mitjà de la posada a la seua disposició dels serveis de diagnòstic assistit de TIC i implantació. [2019/3728]  
La Cambra Oficial de Comerç, Indústria, Serveis i Navegació d'Alacant informa de la convocatòria pública d'ajudes per al desenvolupament de plans de suport a la incorporació de TIC en el marc del Programa TICCámaras cofinançat en un 50 % pel Fons Europeu de Desenvolupament Regional (FEDER) de la Unió Europea.  
  
Primer. Beneficiaris  
Pimes, micropimes i persones inscrites en el Règim especial de treballadors autònoms, de la demarcació territorial de la Cambra de Comerç d'Alacant, que es troben donades d'alta en el cens de l'IAE.  
  
  
Segon. Objecte  
L'objecte de la convocatòria és la concessió d'ajudes a les empreses de la demarcació cameral de la Cambra de Comerç d'Alacant en el Programa TICCámaras, per mitjà de la posada a la seua disposició dels serveis de diagnòstic assistit de TIC i implantació. Aquesta actuació té com a objectiu principal impulsar la incorporació sistemàtica de les TIC a l'activitat habitual de les pimes, com a ferramentes competitives claus en la seua estratègia, així com maximitzar les oportunitats que ofereixen per a millorar la seua productivitat i competitivitat.  
  
Tercer. Convocatòria  
El text complet d'aquesta convocatòria està a disposició de les empreses en la seu de la Cambra d'Alacant. A més, pot consultar-se a través de la web www.camaralicante.com  
En la dita adreça podrà descarregar-se, junt amb la convocatòria, la sol·licitud de participació.  
  
Quart. Quantia  
El pressupost màxim d'execució del programa en el marc d'aquesta convocatòria és de 419.804,00 ?, que s'emmarquen en el Programa operatiu pluriregional d'Espanya FEDER 2014-2020.  
El cost màxim per empresa en la fase I de diagnòstic serà de 1.200 - i serà cofinançat per FEDER i la Cambra de Comerç d'Alacant, per la qual cosa aquest servei serà gratuït per a les empreses participants.  
  
La quantia màxima, per empresa, de les ajudes a atorgar amb càrrec a aquesta convocatòria és de:  
- Fase II d'ajudes: cost màxim elegible, 7.000 - (IVA no inclòs), prefinançat en la seua totalitat per l'empresa beneficiària i cofinançat al 50 % per FEDER. La quantia màxima d'ajuda per empresa és per tant de 3.500 ?.  
  
Cinqué. Termini de presentació de sol·licituds  
El termini per a la presentació de sol·licituds s'obri una vegada transcorreguts 10 dies hàbils des de l'endemà de la publicació de la convocatòria i finalitza el dia 12 de juliol de 2019 a les 14. 00 hores (o fins a esgotar pressupost).  
  
Alacant, 9 d'abril de 2019.- El secretari general: Andrés Sevila Castelló.